
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00809/2014-04
30.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 30.05.2014. године, донела је

О Д Л У К У

о акредитацији студијског програма
основних академских студија

Утврђује се да УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ  “МИХАЈЛО ПУПИН” са седиштем у  DOCVARIABLE ConvertString(Adresa,1,5) \* MERGEFORMAT ЂУРЕ ЂАКОВИЋА ББ,  DOCVARIABLE ConvertString(Sediste,1,5) \* MERGEFORMAT ЗРЕЊАНИН, ПИБ:  DOCVARIABLE PIB \* MERGEFORMAT 101161200, Матични број: 08166161, испуњава прописане стандарде за акредитацију студијског програма: основне академске студије – ИНДУСТРИЈСКО ИНЖЕЊЕРСТВО У ЕКСПЛОАТАЦИЈИ НАФТЕ И ГАСА као интердисциплинарне студије у сарадњи са Универзитетом УХТА из Русије и НИС – ом из Новог Сада, и то за упис 50 (педесет) студената у прву годину у седишту Установе, за извођење наставе на српском језику.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ  “МИХАЈЛО ПУПИН” са седиштем у  DOCVARIABLE ConvertString(Adresa,1,5) \* MERGEFORMAT ЂУРЕ ЂАКОВИЋА ББ,  DOCVARIABLE ConvertString(Sediste,1,5) \* MERGEFORMAT ЗРЕЊАНИН, је дана 09.05.2014. године поднела захтев за акредитацију студијског програма основне академске студије – ИНДУСТРИЈСКО ИНЖЕЊЕРСТВО У ЕКСПЛОАТАЦИЈИ НАФТЕ И ГАСА као интердисциплинарне студије под бројем 612-00-00809/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ  “МИХАЈЛО ПУПИН” и предлог одлуке, достављени су Комисији за акредитацију и проверу квалитета.
Студијски програм припада пољу интердисциплинарних студија и области рударско инжењерство и индустријско инжењерство и инжењерски менаџмент, а што је у складу са законом и листом области коју је утврдио Национални савет. Назив диломе ДИПЛОМИРАНИ ИНЖЕЊЕР ИНДУСТРИЈСКОГ ИНЖЕЊЕРСТВА У ЕКСПЛОАТАЦИЈИ НАФТЕ И ГАСА је у складу са листом звања коју је утврдио Национални савет, а дужина студија 4 године је у складу са законом.

Програм је прихваћен 08.05.2014. године од стране Сената Универзитета у Новом Саду и 16.04.2014. од стране Наставно научног већа Факултета.

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

Установа је објавила публикацију о студијском програму: Водич за студенте и Инфирматор за школску 2013/2014,  и подаци су такође присутни на сајту установе www.tfzr.uns.ac.rs.

Студијски програм обезбеђује стицање компетенција за препознатљиве и јасне професије и занимања.
Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.
Структура курикулума обухвата распоред предмета по семестрима, фонд часова и број ЕСПБ. Студенти на години студија остварују минимум 600 часова активне наставе годишње или 20 часова  недељно. Активна настава и предавање по годинама: I год. – активна настава 23 часа недељно или 690 часова годишње а предаваеа  12,5 часова недељно или 62,5%; II год. – активна настава 24 часа недељно или 720 часова годишње а предаваеа  12,5 часова недељно или 62,5%; III год. – активна настава 24,5 часова недељно или 735 часова годишње а предаваеа  13,5 часова недељно или 67,5%; IV год. – активна настава 20,5 часа недељно или 615 часова годишње а предаваеа  11 часова недељно или 55%.
Од укупно 50 предмета 39 је обавезних, а осталих 11 студент бира са листе од 24 изборних предмета, при чему је изборност 26,67%. У курикулуму је предвиђена Стручна пракса 1 - 75 часова и 4 бодова,  Стручна пракса 2 - 75 часова и 5 бодова, Стручна пракса 3 - 60 часова и 4 бодова и дипломски рад 120 часова (остали часови) и 15 бодова
Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама, предусловима за похађање предмета, садржајем предмета, препорученом литературом, методима извођења наставе, начином провере знања и оцењивања.  

Установа је приложила описе везане за завршни рад, стручну праксу.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са сличним програмима из Европске Уније. 

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. Студенти за упис на прву годину полажу пријемни испит.
Студенти полагањем испита стичу одређени број ЕСПБ. Број ЕСПБ je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Оптерећењем наставника на Установи 5,76 часова недељно, сарадника 10,28 часова недељно. Наставници у сталном радном односу држе 84,94% предавања, тиме је испуњен захтев да више од 70 % часова активне наставе држе наставници са пуним радним временом. 

Укупан број наставника је довољан да покрије укупан број часова наставе на студијском програму.  У реализацији студијског програма основних академских студија укључено је укупно 36 наставника д којих је 19 у сталном радном односу и за све су дате копије радних књижица, 4 делом и 13 по уговору. Просечно оптерећење наставника на студијском програму 1,24 часа недељно. Нема наставника са ангажовањем већим од 12 часова недељно. 

Наставници са пуним радним временом држе 51,67% наставе, гостујући професори из Русије 18,65%; наставници са делом радног времена 13,66%, Технолошки факултет Нови Сад 7,56%, ФТН Нови Сад 8,46% према међународном уговору са руским универзитетом Yxta и НИС-ом из Новог Сада.

Испуњен је захтев да је најмање 70% часова, од активне наставе коју држе наставници  са пуним радним временом.

Број сарадника 19; 15 у сталном радном односу и 4 по уговору је довољан да покрије укупан број часова наставе на студијском програму. Оптерећење сарадника је 2,10 часovа недељно.
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма. 
Обезбеђен је одговарајући простор за извођење наставе. Укупна бруто површина износи 4.071,75 м2 или 2,00 м2/студенту и рад у две смене. Са овим је испуњен стандард који захтева најмање 2 м2 по студенту при раду у две смене. Птосторије су веома уређене са новим намештајем и погодне су за коришћење у наставном и научном процесу.

Нафтна индустрија НИС Нови Сад за реализацију студијског програма уступа Техничком факултету «Михајло Пупин» у Зрењанину:

- Нови комплекс Зрењанин, на којем је планирано да буде направљен тренинг центар за бушење и ремонт бушотина на нафту и гас (погон Бушење, погон Ремонт, погон Бушотински сервиси, погон Одржавање) – за одржавање наставе у оквиру предмета Основе бушења нафтних и гасних бушотина, Капитални ремонт бушотина, Експлоатација и одржавање машина и опреме за производњу нафте и гаса.

- Централна лабораторија и геолошка збирка, Нови Сад – за одржавање наставе у оквиру предмета Општа геологија, Геологија нафте и гаса, Корозија и заштита од корозије објеката за производњу нафте и гаса.

- Тренинг центар за производњу нафте и гаса, Елемир (НП Елемир, СС-II Елемир, ОС Тиса) – за одржавање наставе у оквиру предмета Хидродинамичка испитивања бушотина за производњу нафте и гаса, Разрада нафтиних и гасних налазишта, Прикупљање, припрема бушотинских флуида и еколошка безбедност, Корозија и заштита од корозије објеката за производњу нафте и гаса.

На студијском програму уписује се 50 студената годишње или укупно 200 студената. У истом простору се одвија настава за студенте дипломских  студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Студијски програм користи 5 рачунарских лабораторија са 100 рачунара, видео технику, интернет радионицу са 10 рачунара.
Високошколска установа је обезбедила покривеност предмета одговарајућом уџбеничком литературом, 215 уџбеника, 110 библиотечке јединице и читаоницу са 20 места. Обезбеђена је опремљеност училима и помоћним наставним средствима за нормално одвијање наставног процеса (181 јединице научне опреме).

Установа је формирала Одбор за квалитет и самовредновање и Комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет која броји 21 члана из реда: наставника, сарадника, ненаставног особља и студената.     
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ  “МИХАЈЛО ПУПИН” за студијски програм основне академске студије – ИНДУСТРИЈСКО ИНЖЕЊЕРСТВО У ЕКСПЛОАТАЦИЈИ НАФТЕ И ГАСА као интердисциплинарне студије испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00809/2014-04
30.05.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
основних академских студија
УНИВЕРЗИТЕТ У НОВОМ САДУ – ТЕХНИЧКИ ФАКУЛТЕТ  “МИХАЈЛО ПУПИН” са седиштем у  DOCVARIABLE ConvertString(Adresa,1,5) \* MERGEFORMAT ЂУРЕ ЂАКОВИЋА ББ,  DOCVARIABLE ConvertString(Sediste,1,5) \* MERGEFORMAT ЗРЕЊАНИН, ПИБ:  DOCVARIABLE PIB \* MERGEFORMAT 101161200, Матични број: 08166161, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основне академске студије – ИНДУСТРИЈСКО ИНЖЕЊЕРСТВО У ЕКСПЛОАТАЦИЈИ НАФТЕ И ГАСА као интердисциплинарне студије у сарадњи са Универзитетом УХТА из Русије и НИС – ом из Новог Сада, и то за упис 50 (педесет) студената у прву годину у седишту Установе, за извођење наставе на српском језику. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап


